[{"text_idx": "#000001", "text": "Datganiad ar hiliaeth, a\u2019r camau rydym yn eu cymryd ar frys"}, {"text_idx": "#000002", "text": "Yn dilyn llofruddiaeth George Floyd, mae\u2019r mudiad Mae Bywydau Duon o Bwys a gweithredwyr ym mhedwar ban byd wedi cynyddu eu presenoldeb a\u2019u gwaith i daflu goleuni ar yr anghydraddoldeb hiliol a\u2019r trais hiliol dychrynllyd ac enbyd sy\u2019n rhan ddofn o\u2019n cymdeithas."}, {"text_idx": "#000003", "text": "Ni ddylai fod wedi cymryd dicter ar lefel fyd-eang i ddod a\u0302 sylw mor fanwl i\u2019r materion hyn, ond y gwir yw bod llawer ohonom wedi bod yn fodlon cymryd yn ganiataol nad oedden ni\u2019n cyfrannu at y broblem. Cyn belled nad oedden ni\u2019n cyflawni gweithredoedd amlwg hiliol, roedden ni\u2019n rhydd rhag bai. Nad oedd bai ymhlyg arnom ni oll am broblem gymdeithasol."}, {"text_idx": "#000004", "text": "Mae\u2019n amlwg, erbyn hyn, bod angen herio\u2019r safbwynt hwn. Mae bod yn segur yn golygu bod yn rhan o\u2019r broblem, fel unigolion ac fel mudiadau."}, {"text_idx": "#000005", "text": "Yma yn Platfform, rydym wedi caniata\u0301u i wahaniaethu hiliol barhau trwy ein hanwybodaeth am raddfa\u2019r broblem. Nid ydym wedi cymryd camau gweithredu i fynd i\u2019r afael a\u0302 gwahaniaethu diarwybod yn ein prosesau, ein hiaith a\u2019n diwylliant, ac rydym wedi methu a\u0302 chymryd y camau angenrheidiol i fod yn fudiad sydd wirioneddol yn cynrychioli ehangder profiadau\u2019r bobl rydym am eu cefnogi. Nid oedden ni\u2019n gweld bod diffyg gweithredu yn golygu ein bod yn rhan o\u2019r broblem, ac felly ni ofynnwyd y cwestiynau anodd."}, {"text_idx": "#000006", "text": "Nid ydym wedi heriol hiliaeth. Rydym wedi bod yn hunanfoddhaol. Rydym wedi bod yn rhan o\u2019r broblem."}, {"text_idx": "#000007", "text": "Mae\u2019r ffaith hon yn mynd yn hollol groes i\u2019n gwerthoedd, ein gwaith a\u2019n cenhadaeth. Ni allwn honni ein bod yn gweithio tuag at ein nod o gefnogi pobl i daclo heriau iechyd meddwl os nad ydyn ni\u2019n cydnabod ein methiannau ac yn gweithio\u2019n ddiflino i fynd i\u2019r afael a\u0302 nhw, waeth pa mor anghyfforddus neu heriol fydd y sgyrsiau a\u2019r dirnadaethau sydd o\u2019n blaenau. Ni allwn honni mai ein cenhadaeth yw \u201cllesiant cynaliadwy i bawb\u201d oni bai ein bod yn mynd ati i ddeall \u2013 a mynd i\u2019r afael a\u0302 \u2013 thueddiadau, gwahaniaethu a\u2019r anghydbwysedd braint hiliol sy\u2019n bodoli yn ein cymdeithas, ac yn ein mudiad."}, {"text_idx": "#000008", "text": "Fe wnawn ni gamgymeriadau, heb os. Ond hefyd, fe wnawn ni wrando, dysgu ac, yn hollbwysig, fe wnawn ni weithredu. Mae ein cynllun gweithredu\u2019n cyflwyno camau cyntaf y gweithredu hwnnw; newidiadau rydyn ni\u2019n ymroi i\u2019w gwneud. Efallai na fydd y newidiadau hyn yn cwmpasu popeth y mae angen inni ei wneud i fod yn gynghreiriaid gweithredol ac effeithiol, ond gobeithiwn y byddant yn ddechreuad o sylwedd. Allwn ni ddim ond symud ymlaen os rydyn ni\u2019n agored i ddeall a derbyn ein tueddiadau ein hunain, yn barod i ddysgu oddi wrth ein gilydd, ac yn fodlon newid."}, {"text_idx": "#000009", "text": "Mae iechyd meddwl yn brofiad cyffredinol i holl bobl y byd. Ni all unrhyw elusen sy\u2019n gweithio i gyfrannu at lesiant pobl wneud hynny\u2019n effeithiol os nad ydyn nhw\u2019n cymryd rhan mewn herio rhagfarnau sy\u2019n dwyn hunaniaeth, urddas ac annibyniaeth pobl. Mewn cyfnod pan fo angen dybryd am wasanaethau iechyd meddwl, ac mae pobl o gefndiroedd lleiafrifoedd ethnig yn wynebu rhwystrau anghymesur i gael gafael ar y gwasanaethau hyn, ni allwn fod yn fud."}, {"text_idx": "#000010", "text": "Mae angen inni, yn genedlaethol ac ar lefel fyd-eang, wneud newid ystyrlon tuag at gynnal gwasanaethau iechyd meddwl sydd wirioneddol yn cynrychioli pob un ohonom, a bydd angen pob un ohonom i wireddu hyn. Dim ond peth o\u2019r siwrne allwn ni ei gwneud ar idealau a\u2019r bwriadau gorau. Mae angen nawr am weithredu cadarn, real."}, {"text_idx": "#000012", "text": "Efallai y bydd gennych ddiddordeb mewn"}, {"text_idx": "#000013", "text": "Y camau rydym wedi ymrwymo i'w cymryd, a man cychwyn ein cyfraniad i Gymru fwy cyfartal.\nEin cenhadaeth yw i fod yn blatfform ar gyfer cysylltu, trawsnewid a newid cymdeithasol."}, {"text_idx": "#000014", "text": "Y camau rydym wedi ymrwymo i'w cymryd, a man cychwyn ein cyfraniad i Gymru fwy cyfartal."}, {"text_idx": "#000015", "text": "Ein cenhadaeth yw i fod yn blatfform ar gyfer cysylltu, trawsnewid a newid cymdeithasol."}, {"text_idx": "#000016", "text": "Dros iechyd meddwl a newid cymdeithasol"}, {"text_idx": "#000017", "text": "Rydym yn gweithio gyda phobl sy\u2019n wynebu heriau iechyd meddwl, a gyda chymunedau sydd eisiau creu mwy o synnwyr o gysylltiad, perchnogaeth a lles yn y lleoedd y maen nhw\u2019n byw ynddynt."}, {"text_idx": "#000018", "text": "Rydyn ni'n galw am newid; dewch gyda ni bob cam o'r ffordd. Cewch ddiweddariadau a byddwch yn rhan o'r hyn a ddaw nesaf."}]